Die jaar 2018 was 'n gewone jaar wat volgens die Gregoriaanse kalender op 'n Maandag begin het. Dis was die 18de jaar van die 21ste eeu n.C. Soos ander gewone jare het die jaar 12 maande, 52 weke en 365 dae gehad. 1 Januarie – Bulgarye neem die voorsitterskap van die Europese Unie by Estland oor. 4 Januarie – Die Shosholoza Meyl ontspoor na 'n botsing met 'n vragmotor tussen Hennenman en Kroonstad, waarby 21 mense sterf en 254 beseer word. 9–25 Februarie – Die 23ste Olimpiese Winterspele word in Pyeongchang, Suid-Korea, aangebied. 14 Februarie – Jacob Zuma bedank as President van Suid-Afrika. 15 Februarie – Cyril Ramaphosa word president van Suid-Afrika. 9–18 Maart – Die twaalfde Paralimpiese Winterspele word in Pyeongchang, Suid-Korea, aangebied. 1 April – Die President van Botswana, Ian Khama, bedank en word deur adjunkpresident Mokgweetsi Masisi opgevolg. 8 Mei – Bari Weiss, redakteur van The New York Times publiseer 'n artikel oor die intellektuele donker web. 10 Mei – Hemelvaartsdag. 19 Mei – Die huweliksplegtigheid van die Britse Prins Harry met die Amerikaanse Meghan Markle.